Planuojamos ūkinės veiklos

atrankos metodinių nurodymų

1 priedas

**PLANUOJAMOS ŪKINĖS VEIKLOS ORGANIZATORIAUS (UŽSAKOVO)**

**AR POVEIKIO APLINKAI VERTINIMO DOKUMENTŲ RENGĖJO**

**PATEIKIAMA INFORMACIJA**

**I. INFORMACIJA APIE PLANUOJAMOS ŪKINĖS VEIKLOS ORGANIZATORIŲ (UŽSAKOVĄ)**

**1. Planuojamos ūkinės veiklos organizatoriaus (užsakovo) kontaktiniai duomenys (vardas, pavardė; įmonės pavadinimas; adresas, telefonas, faksas, el. paštas).**

1.1. Vardas, pavardė – Tipuka Sarmytė;

1.2. Įmonės pavadinimas – Bendrovė su ribota atsakomybe „LPV“, bendrinis registracijos Nr. 43603034752

1.3. Adresas, telefonas, faksas ir t. t. – Jelgava, Tervetes gatvė 91A, tel. +371278402, faks. +37163029535, el. paštas sialpv@gmail.com ;

**2. Tais atvejais, kai informaciją atrankai teikia planuojamos ūkinės veiklos organizatoriaus (užsakovo) pasitelktas konsultantas, papildomai pateikiami planuojamos ūkinės veiklos poveikio aplinkai vertinimo dokumento rengėjo kontaktiniai duomenys (vardas, pavardė; įmonės pavadinimas; adresas, telefonas, faksas, el. paštas).**

MB „Kapitelis“, įm. kodas 300623349, L.Petravičiaus a. 4a, Naujoji Akmenė, kontaktinis asmuo projekto vadovas Gediminas Tušas, tel. +370 612 27487, tel./fax. (8~425) 53321, el. paštas g.tusas@gmail.com .

**II. PLANUOJAMOS ŪKINĖS VEIKLOS APRAŠYMAS**

**3. Planuojamos ūkinės veiklos pavadinimas, nurodant kurį(-iuos) Lietuvos Respublikos planuojamos ūkinės veiklos poveikio aplinkai vertinimo įstatymo 2 priedo planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašo punktą(-us) atitinka planuojama ūkinė veikla arba nurodant, kad atranka atliekama vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo 3 straipsnio 3 dalimi, nurodomas atsakingos institucijos raštas (data, Nr.), kad privaloma atranka.**

Bendrovė su ribota atsakomybe „LPV“, adresu Gustonių kaimas Naujamiesčio seniūnija, Panevėžio r. sav., vykdys skystų amonio trąšų sandėliavimą (2 priedo 6.3. Naftos, naftos produktų bei cheminių medžiagų saugojimo statinių (sandėlių ar aikštelių) statyba (kai talpa – mažiau kaip 200 000, bet daugiau kaip 5 000 tonų) nurodytą veiklą)

**4. Planuojamos ūkinės veiklos fizinės charakteristikos: žemės sklypo plotas ir planuojama jo naudojimo paskirtis ir būdas (būdai), funkcinės zonos, planuojamas užstatymo plotas, numatomi statiniai, įrenginiai ir jų paskirtys, numatomi įrengti giluminiai gręžiniai, kurių gylis viršija 300 m, numatomi griovimo darbai, reikalinga** **inžinerinė infrastruktūra (pvz. inžineriniai tinklai (vandentiekio, nuotekų šalinimo, šilumos, energijos ir kt.) susisiekimo komunikacijos).**

Nuosavybės teise priklausantis pramonės ir sandėliavimo objektų teritorijų paskirties 0,5233 ha žemės sklypas, kadastrinis Nr. 6661/0004:303 Perekšlių miesto kadastrinė vietovė, esantis Šiaulių g. 90, Gustonių k., Naujamiesčio sen., Panevėžio r. sav. Šiuo metu sklypas yra nenaudojamas, jame yra dykvietė. Žemės sklypo reljefas neišraiškingas, lygus, jame pakitimai nežymūs.

Numatoma statyti tipinės Milieusystemen Tiel BV uždaro tipo rezervuarai (lagūnos), skirtas sandėliuoti žemės ūkyje naudojamas medžiagas – skystas azoto trąšas N18. Planuojama pastatyti tris rezervuarus d13 po 820 m3 tūrio, užstatomas plotas po 201,06 m2, ir du rezervuarus d26 po 2166 m3 tūrio, užstatomas plotas po 530,93 m2. Užstatomas plotas 1665,04 m2, bendras talpų tūris – 6792 m3. Įprastu eksploatacijos režimu talpos užpildomos iki 86% bendro talpos tūrio. Saugyklos 2590 m2 plotas, užstatytas ir esantis greta lagūnų, apipylimuojamas 0,85 m pylimu, tarp lagūnų esančiame pylimu apribotame plote ant geomembramos įrengiamas smėlio pasluoksnis ir tankintos skaldos aikštelė.

Pylimo aukščio skaičiavimas, atsižvelgiant į 15% tūrio atsargą, įvykus didžiausios talpos avarijai:

h = V x nt/ S x (100% - na);

h – pylimo aukštis, m;

V – didžiausios talpos tūris, 2166 m3;

nt – talpos užpildymo koeficientas, 86%

S – pylimu apribotos aikštelės plotas, 2595 m2;

na – tūrio atsarga, 15%.

h = 2166 x 86%/ 2590 x (100% - 15%) = 0,846 $≈$ 0,85 m.

Inžinerinė infrastruktūra: sutankintas žvyro-skaldos dangos privažiavimo kelias/perpylimo aikštelė projektuojamas vakarinėje sklypo dalyje 165 m2 plote, sklype esančią melioracijos drenažo liniją planuojama iškelti, perpylimo ir saugyklos aikštelėse planuojama įrengti paviršinių nuotekų surinkimo sistemą, kiti inžineriniai tinklai neplanuojami, nes nėra reikalingi statinių naudojimui ir eksploatavimui. Greta planuojamos veiklos teritorijos esanti geležinkelio atšaka bus naudojama atvežti produkcijai.

**5. Planuojamos ūkinės veiklos pobūdis: produkcija, technologijos ir pajėgumai (planuojant esamos veiklos plėtrą nurodyti ir vykdomos veiklos technologijas ir pajėgumus).**

Planuojamoje veiklos teritorijoje veikla nevykdoma, pastatų nėra, šiuo metu tai dykvietė, apaugusi menkaverčiais krūmais.

Planuojamos ūkinės veiklos pobūdis – skystų azotinių trąšų, skirtų naudoti žemės ūkyje, sandėliavimas ir prekyba šiomis trąšomis. Per metus numatoma vykdyti vieno ciklo apyvartą, tai yra – žiemos pabaigoje ir iki pavasario rezervuarai pripildomi skystų trąšų, o sėjos ir pavasarinio tręšimo laikotarpiu trąšos išparduodamos žemdirbiams.

Sandėliuojamo trąšų kiekio skaičiavimas, kai, įprastu veiklos režimu, talpos užpildomos iki 86% bendro tūrio:

T = V x q x nt /100%;

T – sandėliuojamų trąšų kiekis, t;

V – talpų tūris, 6792 m3;

q – trąšų tankis, 1,72 t/m3;

nt – talpų užpildymo koeficientas, 86%.

T = 6792 x 1,72 x 86 /100 $=$ 10046,7 t $≈$ 10000 t.

Vienu metu planuojama penkiuose rezervuaruose, kurių bendras tūris 6792 m3, sandėliuoti iki 10000 t skystų azotinių trąšų.

Trąšų sandėliavimo rezervuaruose įrengiami apatinio pakrovimo/iškrovimo įrenginiai su avarinėmis sklendėmis. Geležinkelio atšakoje prie saugyklos vienu metu galima statyti iki 4 geležinkelio cisternų (po 60 tonu). Iškrovimo metu jungiamos lanksčios žarnos (diametras 8 cm). Viena žarna nuo cisternos iki siurblio (siurblio pajėgumai 1400 l/min.) kita analogiška žarna jungiama nuo siurblio iki rezervuaro užpylimo sklendes. Taip vykdomas skystu trąšų iškrovimas į talpos rezervuarą. Atkrovimas vykdomas prie talpos atkrovimo sklendės iki siurblio ir nuo siurblio iki autocisternos.

**6. Žaliavų naudojimas; cheminių medžiagų ir preparatų (mišinių) naudojimas, įskaitant ir pavojingų cheminių medžiagų ir preparatų naudojimą (nurodant jų pavojingumo klasę ir kategoriją); radioaktyviųjų medžiagų naudojimas; pavojingų (nurodant pavojingų atliekų technologinius srautus) ir nepavojingų atliekų (nurodant atliekų susidarymo šaltinį arba atliekų tipą) naudojimas; planuojamos ūkinės veiklos metu numatomas naudoti ir laikyti tokių žaliavų ir medžiagų preliminarus kiekis.**

Vykdoma veikla – cheminių medžiagų mišinio (Vandeninio amonio nitrato tirpalo N-18) sandėliavimas ir prekyba. Vienu metu laikomas didžiausias mišinio kiekis – 10000 t.

Pavojingumo frazė:

H319 Sukelia smarkų akių dirginimą;

2 pavojingumo kategorija.

Veiklos metu radioaktyvios medžiagos, pavojingos ir nepavojingos atliekos nebus naudojamos.

**7. Gamtos išteklių (natūralių gamtos komponentų), visų pirma vandens, žemės, dirvožemio, biologinės įvairovės naudojimo mastas ir regeneracinis pajėgumas (atsistatymas).**

Vykdant ūkinę veiklą gamtos ištekliai nebus naudojami.

**8. Energijos išteklių naudojimo mastas, nurodant kuro rūšį.**

Benzinas – 2,4 t/ metams.

**9. Pavojingų, nepavojingų ir radioaktyviųjų atliekų susidarymas, nurodant, atliekų susidarymo vietą, kokios atliekos susidaro (atliekų susidarymo šaltinis arba atliekų tipas), preliminarų jų kiekį, jų tvarkymo veiklos rūšis.**

Planuojamos ūkinės veiklos metu atliekos nesusidarys. Nedideli išsilieję trąšų kiekiai surenkami smėliu ir paskleidžiami žemės ūkio paskirties žemėje. Statybos metu susidarys apie 6 t mišrių statybinių atliekų, kurios bus rūšiuojamos susidarymo vietoje ir perduodamos atliekų tvarkytojams.

**10. Nuotekų susidarymas, preliminarus jų kiekis, jų tvarkymas.**

Nuo apipylimuoto saugyklos su talpyklomis 2590 m2 ploto ir privažiavimo kelio/perpylimo aikštelės 165 m2 ploto per metus susidarys 661 m3 paviršinių nuotekų. Nuotekos bus surenkamos į nusėsdinimo filtrą ir išleidžiamos į apsauginį griovį, esantį greta saugyklos teritorijos. Paviršinių nuotekų išleidimo linijoje sumontuojama apsauginė sklendė, kuri, avariniu trąšų išsiliejimo atveju, bus uždaroma.

**11. Cheminės taršos susidarymas (oro, dirvožemio, vandens teršalų, nuosėdų susidarymas, preliminarus jų kiekis) ir jos prevencija.**

Iš siurblių vidaus degimo variklių bus išmetami šie teršalai: anglies monoksidas, angliavandeniliai, azoto oksidai, sieros dioksidas. Teršalų kiekis išsiskiriantis iš vidaus degimo variklių per metus: CO – 0,996 t, CH – 0,202 t, NOx – 0,071 t, SO2 – 0,005 t.

Su paviršinėmis nuotekomis į paviršinius vandens telkinius per metus pateks 0,02 t skendinčių medžiagų, 0,017 t BDS7 ir 0,026 t bendro azoto (BN). Didžiausia leidžiama teršalų koncentracija išleidžiamose nuotekose: SM – 30 mg/l, BDS7 – 25 mg/l, bendro azoto (BN) – 40 mg/l.

Dirvožemio tarša neplanuojama.

Paviršinių nuotekų nusėsdinimo filtre per metus susidarys 0,04 t neužterštų pavojingomis atliekomis nuosėdų. Vadovaujantis Atliekų tvarkymo taisyklių, patvirtintų LR Aplinkos ministro 2011-05-03 įsakymu Nr. D1-368 (Žin., 2011, Nr. 57-2721) reikalavimais, susidaręs filtre dumblas bus priduodamos atliekų tvarkytojams.

Vadovaujantis Cheminėmis medžiagomis užterštų teritorijų tvarkymo aplinkos apsaugos reikalavimų, patvirtintų Lietuvos Respublikos aplinkos ministro 2008 m. balandžio 30 d. įsakymu Nr. D1-230 „Dėl cheminėmis medžiagomis užterštų teritorijų tvarkymo aplinkos apsaugos reikalavimų patvirtinimo“ 9.2 punktu ir 1 priedo 6.16 punktu, per 2 metus nuo veiklos rūšies pradžios bus atlikti teritorijos preliminarusis ekogeologiniai tyrimai.

Pradėjus ūkinę veiklą, vadovaujantis Ūkio subjektų aplinkos monitoringo nuostatais ([Žin., 2009, Nr. 113-4831](http://www3.lrs.lt/pls/inter3/dokpaieska.showdoc_l?p_id=353115&p_query=&p_tr2=), pakeitimai), bus vykdomas požeminio vandens monitoringas.

**12. Fizikinės taršos susidarymas (triukšmas, vibracija, šviesa, šiluma, jonizuojančioji ir nejonizuojančioji (elektromagnetinė) spinduliuotė) ir jos prevencija.**

Pakrovimo iškrovimo darbai bus vykdomas darbo dienomis nuo 8.00 val. iki 17.00 val., nešiojami siurbliai bus techniškai tvarkinga, savalaikiškai remontuojama ir atitiks Statybos techniniame reglamente STR 2.01.08:2003 „Lauko sąlygomis naudojamos įrangos į aplinką skleidžiamo triukšmo valdymas“ nustatytus reikalavimus, todėl garso galios lygis neviršys leistino garso galios lygio.

**13. Biologinės taršos susidarymas (pvz., patogeniniai mikroorganizmai, parazitiniai organizmai) ir jos prevencija.**

Vandeninio amonio nitrato tirpalo N-18 sandėliavimo ir prekybos metu biologinė tarša nesusidarys.

**14. Planuojamos ūkinės veiklos pažeidžiamumo rizika dėl ekstremaliųjų įvykių (pvz., gaisrų, didelių avarijų, nelaimių (pvz., potvynių, jūros lygio kilimo, žemės drebėjimų)) ir (arba) susidariusių ekstremaliųjų situacijų, įskaitant tas, kurias gali lemti klimato kaita; ekstremalių įvykių ir ekstremalių situacijų tikimybė ir jų prevencija.**

Planuojama ūkinė veikla nėra pažeidžiama ekstremalių įvykių.

**15. Planuojamos ūkinės veiklos rizika žmonių sveikatai (pvz., dėl vandens ar oro užterštumo).**

Planuojama ūkinė veikla nekelia rizikos žmonių sveikatai.

**16. Planuojamos ūkinės veiklos sąveika su kita vykdoma ūkine veikla ir (arba) pagal teisės aktų reikalavimus patvirtinta ūkinės veiklos (pvz., pramonės, žemės ūkio) plėtra gretimose teritorijose (pagal patvirtintus teritorijų planavimo dokumentus).**

Planuojamos veiklos vykdymo metu žemės ūkio produkcijos augintojai bus aprūpinami kokybiškomis trąšomis.

**17. Veiklos vykdymo terminai ir eiliškumas, numatomas eksploatacijos laikas.**

Numatoma pradėti veiklą 2016 m. II ketv., veiklos nutraukimas neplanuojamas.

**III. PLANUOJAMOS ŪKINĖS VEIKLOS VIETA**

**18. Planuojamos ūkinės veiklos vieta (adresas) pagal administracinius teritorinius vienetus, jų dalis ir gyvenamąsias vietoves (apskritis, savivaldybė, seniūnija, miestas, miestelis, kaimas, viensėdis, gatvė); teritorijos, kurioje planuojama ūkinė veikla, žemėlapis su gretimybėmis ne senesnis kaip 3 metų (ortofoto ar kitame žemėlapyje, kitose grafinės informacijos pateikimo priemonėse apibrėžta planuojama teritorija, planų mastelis pasirenkamas atsižvelgiant į planuojamos teritorijos ir teritorijos, kurią planuojama ūkinė veikla gali paveikti, dydžius); informacija apie teisę valdyti, naudoti ar disponuoti planuojamos teritorijos žemės sklypą (privati, savivaldybės ar valstybinė nuosavybė, sutartinė nuoma); žemės sklypo planas, jei parengtas.**

Pramonės ir sandėliavimo objektų teritorijų paskirties 0,5233 ha žemės sklypas, kadastrinis Nr. 6661/0004:303 Perekšlių miesto kadastrinė vietovė, esantis Šiaulių g. 90, Gustonių k., Naujamiesčio sen., Panevėžio r. sav., nuosavybės teise priklausantis Bendrovei su ribota atsakomybe „LPV“.

**19. Planuojamos ūkinės veiklos sklypo ir gretimų žemės sklypų ar teritorijų funkcinis zonavimas ir teritorijos naudojimo reglamentas (pagrindinė žemės naudojimo paskirtis ir būdas (būdai), nustatytos specialiosios žemės naudojimo sąlygos, vyraujančių statinių ar jų grupių paskirtis) pagal patvirtintus teritorijų planavimo dokumentus. Informacija apie vietovės infrastruktūrą, urbanizuotas teritorijas (gyvenamąsias, pramonines, rekreacines, visuomeninės paskirties), esamus statinius ir šių teritorijų ir (ar) statinių atstumus nuo planuojamos ūkinės veiklos vietos (objekto ar sklypo, kai toks suformuotas, ribos).**

Planuojamos veiklos sklypas šiaurėje ribojasi su valstybinėje žemėje esančiu 4 m pločio pravažiavimo keliu, rytuose su valstybine žeme, rytuose ir pietuose su žemės ūkio paskirties žeme, vakaruose su rajoniniu keliu Nr. 3007 Nauradai-Naujamiestis-Krekenava. Planuojamoje veiklos teritorijoje pastatų nėra, šiuo metu tai dykvietė, apaugusi menkaverčiais krūmais.

Toliau į rytus nuo planuojamos veiklos teritorijos yra Gustonių kaimo pramonės ir sandėliavimo paskirties objektų teritorijos, kitur – žemės ūkio paskirties žemė.

Artimiausia pavienė sodyba nuo planuojamos veiklos teritorijos yra 0,075 km pietų kryptimi, artimiausia gyvenvietė – Nauradai yra 0,64 km pietų kryptimi.

**20. Informacija apie eksploatuojamus ir išžvalgytus žemės gelmių telkinių išteklius (naudingas iškasenas, gėlo ir mineralinio vandens vandenvietes), įskaitant dirvožemį; geologinius procesus ir reiškinius (pvz., erozija, sufozija, karstas, nuošliaužos), geotopus, kurių duomenys kaupiami GEOLIS (geologijos informacijos sistema) duomenų bazėje (**[**https://epaslaugos.am.lt/**](https://epaslaugos.am.lt/)**)**

Duomenų apie planuojamos ūkinės veiklos teritorijoje išžvalgytus žemės gelmių telkinių išteklius (naudingas iškasenas, gėlo ir mineralinio vandens vandenvietes), įskaitant dirvožemį; geologinius procesus ir reiškinius (pvz., erozija, sufozija, karstas, nuošliaužos), geotopus, geologijos informacijos sistemoje GEOLIS pateikta nėra.

**21. Informacija apie kraštovaizdį, gamtinį karkasą, vietovės reljefą, vadovautis Europos kraštovaizdžio konvencijos, Europos Tarybos ministrų komiteto 2008 m. rekomendacijomis CM/Rec (2008-02-06)3 valstybėms narėms dėl Europos kraštovaizdžio konvencijos įgyvendinimo gairių nuostatomis, Lietuvos kraštovaizdžio politikos krypčių aprašu (http:www.am.lt/VI/index.php#a/12929) ir Lietuvos Respublikos kraštovaizdžio erdvinės struktūros įvairovės ir jos tipų identifikavimo studija (http://www.am.lt/VI/article.php3?article\_id=13398), kurioje vertingiausios estetiniu požiūriu Lietuvos kraštovaizdžio vizualinės struktūros išskirtos studijoje pateiktame Lietuvos kraštovaizdžio vizualinės struktūros žemėlapyje ir pažymėtos indeksais V3H3, V2H3, V3H2, V2H2, V3H1, V1H3, jų vizualinis dominantiškumas yra a, b, c.**

Planuojamos ūkinės veiklos teritorija yra Vidurio Pabaltijo žemumų ruožo, Centrinės Lietuvos žemumų srities, Nevėžio miškingos agrarinės mažai urbanizuotos lygumos rajone, priskiriama Smėlėtų lygumų kraštovaizdžio (L) fiziomorfotopui, kraštovaizdžio biomorfotopas – vidutinio kontrastingumo agrokompleksai. Veiklos teritorijos vizualinės struktūros tipas – V0H3-d, tai kraštovaizdis su neišreikšta vertikaliąja sąsklaida, kuriame vyrauja atviros pilnai apžvelgiamos erdvės, o erdvinė struktūra neturi išreikštų dominantų.

**22. Informacija apie saugomas teritorijas (pvz., draustiniai, parkai ir kt.), įskaitant Europos ekologinio tinklo ,,Natura 2000“ teritorijas, kurios registruojamos STK (Saugomų teritorijų valstybės kadastras) duomenų bazėje (http://stk.vstt.lt) ir šių teritorijų atstumus nuo planuojamos ūkinės veiklos vietos (objekto ar sklypo, kai toks suformuotas, ribos). Pridedama Valstybinės saugomų teritorijos tarnybos prie Aplinkos ministerijos Poveikio reikšmingumo ,,Natura 2000“ teritorijoms išvada, jeigu tokia išvada reikalinga pagal teisės aktų reikalavimus.**

Greta planuojamos ūkinės veiklos saugomų teritorijų nėra, artimiausia saugoma teritorija – Naudvario miško ąžuolo genetinis draustinis yra 4,8 km vakarų kryptimi, Naudvario botaninis draustinis yra 5,8 km vakarų kryptimi, Krekenavos regioninis parkas – 8,5 km pietų kryptimi. Artimiausia Europos ekologinio tinklo „Natura 2000“ teritorija BAST – Naudvario miškas, esantis 4,8 km vakarų kryptimi nuo planuojamos veiklos teritorijos.

**23. Informacija apie biotopus – miškus, jų paskirtį ir apsaugos režimą; pievas, pelkes, vandens telkinius ir jų apsaugos zonas, juostas, jūros aplinką ir kt.; biotopų buveinėse esančias saugomas rūšis, jų augavietes ir radavietes, kurių informacija kaupiama SRIS (saugomų rūšių informacinė sistema) duomenų bazėje (https://epaslaugos.am.lt/), jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos) ir biotopų buferinį pajėgumą (biotopų atsparumo pajėgumas).**

Planuojamos ūkinės veiklos teritorijoje kraštovaizdžio biotopas yra vidutinio kontrastingumo agrokompleksai. Artimiausia biotopo buveinė – Naudvario miško ąžuolo genetinis draustinis nuo planuojamos veiklos teritorijos nutolęs 4,8 km atstumu.

**24. Informacija apie jautrias aplinkos apsaugos požiūriu teritorijas – vandens pakrančių zonas, potvynių zonas, karstinį regioną, gėlo ir mineralinio vandens vandenvietes, jų apsaugos zonas ir juostas ir pan.**

Planuojamos veiklos teritorijoje yra sausinimo griovys, kurio gylis yra nuo 0,5 m griovio pradžioje iki 1 m grioviui išeinant už sklypo ribos.

Artimiausias paviršinis vandens telkinys Šuojos upė (vandentakio kodas 13010368) Nevėžio upės baseinas yra 0,52 km atstumu nuo planuojamos veiklos vietos vakarų kryptimi. Šuojos upei nustatyta 200 m paviršinio vandens telkinio apsaugos zona.

Artimiausias eksploatuojamas požeminio vandens gręžinys, nuo planuojamos veiklos teritorijos yra nutolęs 0,8 km šiaurės kryptimi, kiti gretimi požeminio vandens gręžiniai yra 1,08 km atstumu pietų kryptimi ir 1,22 km atstumu pietryčių kryptimi.

**25. Informacija apie teritorijos taršą praeityje (teritorijos, kuriose jau buvo nesilaikoma projektui taikomų aplinkos kokybės normų), jei tokie duomenys turimi.**

Informacijos apie praeities taršą planuojamos veiklos teritorijoje neturima.

**26. Informacija apie tankiai apgyvendintas teritorijas ir jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos).**

Artimiausia pavienė sodyba nuo planuojamos veiklos teritorijos yra 0,075 km pietų kryptimi, artimiausia gyvenvietės – Nauradai yra 0,64 km pietų kryptimi, Meldiškiai yra 0,65 km vakarų kryptimi.

**27. Informacija apie vietovėje esančias nekilnojamąsias kultūros vertybes, kurios registruotos Kultūros vertybių registre (http://kvr.kpd.lt/heritage), ir jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos).**

Planuojamos ūkinės veiklos teritorijoje saugomų nekilnojamų kultūros vertybių nėra. Artimiausios nekilnojamos kultūros vertybės: Naudvario dvaras su pastatais ir parku (2,5 km vakarų kryptimi nuo planuojamos veiklos teritorijos), Berčiūnų pilkapynas vadinamas Švedkapiais (7,1 km rytų kryptimi), Pupučių piliakalnis (6,0 km pietryčių kryptimi), Liberiškių buvusio dvaro sodyba (6,1 km pietų kryptimi).

**IV. GALIMO POVEIKIO APLINKAI RŪŠIS IR APIBŪDINIMAS**

**28. Galimas reikšmingas poveikis aplinkos veiksniams, atsižvelgiant į dydį ir erdvinį mastą (pvz., geografinę vietovę ir gyventojų, kuriems gali būti daromas poveikis, skaičių); pobūdį (pvz., teigiamas ar neigiamas, tiesioginis ar netiesioginis, sąveikaujantis, trumpalaikis, vidutinės trukmės, ilgalaikis); poveikio intensyvumą ir sudėtingumą (pvz., poveikis intensyvės tik paukščių migracijos metu); poveikio tikimybę (pvz., tikėtinas tik avarijų metu); tikėtiną poveikio pradžią, trukmę, dažnumą ir grįžtamumą (pvz., poveikis bus tik statybos metu, lietaus vandens išleidimas gali padidinti upės vandens debitą, užlieti žuvų nerštavietes, sukelti eroziją, nuošliaužas); bendrą poveikį su kita vykdoma ūkine veikla ir (arba) pagal teisės aktų reikalavimus patvirtinta ūkinės veiklos plėtra gretimose teritorijose (pvz., kelių veiklos rūšių vandens naudojimas iš vieno vandens šaltinio gali sumažinti vandens debitą, sutrikdyti vandens gyvūnijos mitybos grandinę ar visą ekologinę pusiausvyrą, sumažinti ištirpusio vandenyje deguonies kiekį); galimybę veiksmingai sumažinti poveikį:**

**28.1. poveikis gyventojams ir visuomenės sveikatai, įskaitant galimą neigiamą poveikį gyvenamajai, rekreacinei, visuomeninei aplinkai, gyventojų saugai ir visuomenės sveikatai dėl fizikinės, cheminės, biologinės taršos (atsižvelgiant į foninį užterštumą) ir kvapų (pvz., vykdant veiklą, susidarys didelis oro teršalų kiekis dėl kuro naudojimo, padidėjusio transporto srauto, gamybos proceso ypatumų, statybų metu ir pan.); galimą poveikį vietos darbo rinkai ir vietovės gyventojų demografijai;**

Planuojama vykdyti skystų azotinių trąšų, skirtų naudoti žemės ūkyje, sandėliavimo ir prekybos veikla neturės neigiamo poveikio gyventojams ir visuomenės sveikatai, kadangi bus naudojamos uždaros transportavimo saugojimo talpos, o pavojus sveikatai kyla tik tiesiogiai kontaktuojant su produktu: patekus į akis, prarijus.

Darbo rinkai ir vietovės gyventojų demografijai ūkinė veikla įtakos neturės.

**28.2. poveikis biologinei įvairovei, įskaitant galimą poveikį natūralioms buveinėms dėl jų užstatymo ar suskaidymo, hidrologinio režimo pokyčio, želdinių sunaikinimo ir pan.; galimas natūralių buveinių tipų plotų sumažėjimas, saugomų rūšių, jų augaviečių ir radaviečių išnykimas ar pažeidimas, galimas neigiamas poveikis gyvūnų maitinimuisi, migracijai, veisimuisi ar žiemojimui;**

Planuojama ūkinė veikla neigiamos įtakos biologinei įvairovei neturės, kadangi planuojama veiklą vykdyti pramonės ir sandėliavimo objektų teritorijose.

**28.3. poveikis žemei ir dirvožemiui, pavyzdžiui, dėl numatomų didelės apimties žemės darbų (pvz., kalvų nukasimas, vandens telkinių gilinimas ar upių vagų tiesinimas); gausaus gamtos išteklių naudojimo; pagrindinės tikslinės žemės paskirties pakeitimo;**

Esama pagrindinė tikslinė žemės paskirtis nekeičiama, numatomi minimalios apimties žemės darbai – teritorijos nuolydžio vandens nutekėjimui formavimas, 0,85 m aukščio apsauginio pylimo supylimas.

**28.4. poveikis vandeniui, pakrančių zonoms, jūrų aplinkai (pvz., paviršinio ir požeminio vandens kokybei, hidrologiniam režimui, žvejybai, navigacijai, rekreacijai);**

Poveikis vandeniui gali kilti trąšoms patekus į atvirus vandens telkinius.

Siekiant to išvengti saugyklos teritorija apjuosiama 0,85 m pylimu, saugyklos plote po danga klojama geomembrama. Nuo privažiavimo kelio/pakrovimo aikštelės ir saugyklos teritorijų surinktos paviršinės nuotekos valomos nusėsdinimo šulinėlyje ir išleidžiamos į sausinimo griovį, esantį veiklos teritorijoje. Paviršinių nuotekų išleidimo linijoje sumontuojama apsauginė sklendė. Galimos avarijos likvidavimui greta sausinimo griovio bus sandėliuojama grunto kaupas, kurio pagalba bus suformuojama užtvanka griovyje, kad teršalai nepatektų į vandens telkinius.

**28.5. poveikis orui ir vietovės meteorologinėms sąlygoms (pvz., aplinkos oro kokybei, mikroklimatui);**

Planuojama ūkinė veikla aplinkos orui turės nežymų poveikį dėl transporto priemonių ir mobilių siurblių darbo metu išsiskiriančių teršalų į aplinkos orą, vietovės meteorologinėms sąlygoms poveikio neturės.

**28.6. poveikis kraštovaizdžiui, pasižyminčiam estetinėmis, nekilnojamosiomis kultūros ar kitomis vertybėmis, rekreaciniais ištekliais, ypač vizualinis, įskaitant poveikį dėl reljefo formų keitimo (****pažeminimas, paaukštinimas, lyginimas);**

Planuojama ūkinė veikla bus vykdoma esamame kaimo agrariniame technomorfotopo kraštovaizdyje, kraštovaizdžio vertybėms ir rekreaciniams ištekliams poveikio nebus.

**28.7. poveikis materialinėms vertybėms (pvz., nekilnojamojo turto (žemės, statinių) paėmimas, poveikis statiniams dėl veiklos sukeliamo triukšmo, vibracijos, numatomi apribojimai nekilnojamajam turtui);**

Planuojama ūkinė veikla poveikio materialinėms vertybėms nesukels.

**28.8. poveikis kultūros paveldui, (pvz., dėl veiklos sukeliamo triukšmo, vibracijos, šviesos, šilumos, spinduliuotės).**

Planuojama ūkinė veiklos artimoje aplinkoje nekilnojamo kultūros paveldo vertybių nėra, poveikio veikla kultūros paveldo vertybėms nesukels.

**29. Galimas reikšmingas poveikis 28 punkte nurodytų veiksnių sąveikai.**

Planuojamos veiklos reikšmingo poveikio aplinkai nėra.

**30. Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių (pvz., didelių avarijų) ir (arba) ekstremaliųjų situacijų (nelaimių).**

Reikšmingas poveikis aplinkai neplanuojamas.

Galima avarija – trąšų išsiliejimas. Tuo atveju saugyklos paviršinių nuotekų išleidimo linijoje esanti apsauginė sklendė uždaroma, iš apipylimuotos teritorijos mobiliais siurbliais surinktos trąšos panaudojamos pagal tiesioginę paskirtį – žemės ūkio paskirties žemės tręšimui. Nedideli išsiliejusių trąšų kiekiai surenkami smėliu, pjuvenomis arba durpėmis ir trąšos panaudojamos žemės ūkyje.

**31. Galimas reikšmingas tarpvalstybinis poveikis.**

Planuojama ūkinė veikla tarpvalstybinio poveikio neturės.

**32. Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią.**

Vykdant skystų azotinių trąšų, skirtų naudoti žemės ūkyje, sandėliavimo ir prekybos veiklą, nuolat, pagal patvirtintas instrukcijas, bus tikrinama talpyklų sandarumas, savo laiku atliekami avarinių sklendžių, lanksčių jungčių, siurblių techninė priežiūra ir bandymai. Vykdant pakrovimo/iškrovimo darbus bus naudojamos tik techniškai tvarkinga įranga, visos jungiamosios žarnos bus hidrauliškai patikrintos. Darbus vykdys tinkamos kvalifikacijos personalas, nuolat stebės darbų eigą, avarijos atveju nedelsiant nutrauks pakrovimo/iškrovimo darbus ir imsis veiksmų, kad teršalų sklidimas būtų lokalizuotas.

Trąšų perkrovimui įrengiama sutankintos žvyro-skaldos dangos privažiavimo kelias/perpylimo aikštelė. Saugyklos plotas tarp lagūnų apylimuojamas 0,85 m aukščio pylimu, šioje teritorijoje ant geomembramos įrengiamas smėlio pasluoksnis ir tankintos skaldos dangos aikštelė. Nuo privažiavimo kelio/pakrovimo aikštelės ir saugyklos teritorijų (skysčiam nepralaidžia danga dengtų teritorijų) surinktos paviršinės nuotekos valomos nusėsdinimo šulinėlyje ir išleidžiamos į sausinimo griovį, esantį veiklos teritorijoje. Paviršinių nuotekų išleidimo linijoje sumontuojama apsauginė sklendė. Galimos avarijos likvidavimui greta sausinimo griovio bus sandėliuojama grunto kaupas, kurio pagalba bus suformuojama užtvanka griovyje, kad teršalai nepatektų į vandens telkinius.

Vadovaujantis Cheminėmis medžiagomis užterštų teritorijų tvarkymo aplinkos apsaugos reikalavimų, patvirtintų Lietuvos Respublikos aplinkos ministro 2008 m. balandžio 30 d. įsakymu Nr. D1-230 „Dėl cheminėmis medžiagomis užterštų teritorijų tvarkymo aplinkos apsaugos reikalavimų patvirtinimo“ 9.2 punktu ir 1 priedo 6.16 punktu, per 2 metus nuo veiklos rūšies pradžios bus atliktas veiklos teritorijos preliminarusis ekogeologinis tyrimas.

Pradėjus ūkinę veiklą, vadovaujantis Ūkio subjektų aplinkos monitoringo nuostatais ([Žin., 2009, Nr. 113-4831](http://www3.lrs.lt/pls/inter3/dokpaieska.showdoc_l?p_id=353115&p_query=&p_tr2=), pakeitimai), bus vykdomas požeminio vandens monitoringas.

Nustatyta tvarka bus vykdoma darbuotojų ir aptarnaujančio personalo mokymai bei pratybos.

Gediminas Tušas